สวัสดีค่ะ พอดีเจ็บต้นแขนซ้ายมา2วันแล้วค่ะ เวลายกแขนหรือขยับแขนเบาๆมันจะเจ็บแบบจิ๊ดๆ ถ้าไม่ขยับแขนจะไม่มีอาการเจ็บค่ะ ไม่รู้สาเหตุว่าเป็นเพราะอะไร
สวัสดีค่ะ อาการเจ็บต้นแขนซ้าย เวลายกแล้วเจ็บมากขึ้น อาจจะมีสาเหตุมาจาก กล้ามเนื้อตึงตัวจากการใช้งานผิดท่าหรือเกร็งเอาไว้นานๆ การมีเส้นเอ็นอักเสบหรือฉีกขาดจากอุบัติเหตุ การมีข้อต่อติดเชื้อหรืออักเสบมักเจ็บมากบริเวณข้อ ปลายเส้นประสาทอักเสบ หรือมีนรองกระดูกคอไปกดทับเส้นประสาท ทำให้แขนอ่อนแรงได้เช่นกันหากสัมพันธ์กับท่าทาง ยังเจ็บไม่มาก เจ็บแค่ตอนขยับ อาจจะนึกถึงสาเหตุจากกล้ามเนื้อหรือเส้นเอ็นอักเสบมากที่สุด เบื้องต้น ควรพักการใช้งาน กินยาแก้ปวดเพื่อบรรเทาอาการ หลีกเลี่ยงการทำท่าทางที่กระตุ้นให้มีอาการควรไปพบแพทย์หากเจ็บมากขึ้น พักหรือกินยาแก้ปวดแล้วไม่ทุเลา แขนอ่อนแรง ยกแขนไม่ขึ้น หรือชามากๆร่วมด้วย